Op eensame geheime paaie deel 1 | Perdebytjie se nes
Op eensame geheime paaie deel 1
Februarie 6, 2016 perdebytjie	26 Kommentaar
Ek is pas terug van nog ‘n epiese reis.Ons het weereens Damaraland, in Namibië,verder gaan verken.Ons het saam met ons vriend, wat ‘n gids is,na nuwe paaie gaan soek.Dit was ‘n ongelooflike ervaring.
Saam het ons die bekende roetes aangepak en vandaar die onbekende ingegaan.Ons het paaie gery waar bitter min mense kom.Vir ses dae lank het ons letterlik in die niet verdwyn.Dit was ROF,ROF!
Ek gaan nie skryf presies waar ons was nie,want dis geheime roetes wat net aan natuurbewaarders bekend is.Dis in elk geval so ver en woes,dat dit lang en fyn beplanning verg om so ‘n tog aan te pak.Verder moet jy ervare wees en weet wat jy doen.In hierdie opsig is ons vriend ‘n perfekte persoon om mee saam te gaan.Hy ken omtrent elke klip in Namibië!
Natuurlik het my kamera gekliek en gekliek en ek het letterlik oor ‘n duisend foto’s geneem.In die volgende aflewerings sal ek meestal net foto’s plaas.
Leun terug en geniet die reis saam met my!
Ry al langs die Skedelkus tot bo by Torrabaai vanwaar ons by Springbokwasser die park verlaat en ooswaarts koers kry.
Op ‘n hoogte onder ‘n boom is hierdie eensame kruis.
Tragedie is altyd met ons…Ombidi Mex…waarskynlik oorlede in ‘n motorongeluk op 24/1/2015
Dopsteekhoogte..waar die manne van Kamanjab gewoonlik begin dopsteek…want die viswaters is nie meer ver nie!
Uitsig vanaf Dopsteekhoogte.
Toneel langs die pad.
Previous PostVere teen blou lugNext PostOp eensame geheime paaie deel 2
26 gedagtes oor “Op eensame geheime paaie deel 1”
Februarie 6, 2016 om 12:28 nm
Pragtige vlaktes en oop ruimtes, blou-blou lug. Maar die ou wat daai naam op die rotse geverf het moet gestenig word. Ek sien uit na nog fotos.
Februarie 6, 2016 om 12:32 nm
Daai geskrif is al jare daar en die ouens was definitief dronk toe hulle dit geverf het.Daar is niks wat kom by mans wat wegbreek op ‘n visvang of jagtog nie….ek moet seker nie veralgemeen nie,maar……😜
Februarie 6, 2016 om 2:13 nm
Ja, wat kan mens sê?
Februarie 6, 2016 om 1:45 nm
Ai, jou reis lê my na aan die hart. Daardie eensame kruis het sekerlik ‘n diep storie agter aan. ‘Ombidi’ beteken direk vertaal “klaar geeët” in Oshiwambo. Ek wonder hoe die manne daardie ‘Dop seek’ so hoog op teen die rots geskrywe gekry het- nog ‘n ander storie 🙂 Namibië kry reën, hoe lekker lê die water in die pan. Als word oornag groen – net ‘n prentjie! Ek kom sommer weer en weer jou kiekies kyk.
Februarie 6, 2016 om 6:13 nm
Toe ons Sondag terug gery het,het dit oral om ons begin reën.Dit was wonderlik om al die storms op daardie kale vlakters te sien uitsak!
Dis vrek hoog teen daardie rotswand…dalk het die ouens met ‘n tou aan die rotse gehang om dit te verf.
Ombidi maak nogal sin.Weet jy dalk wat Mex beteken,of dink jy dis ‘n persoon se naam en van?
Februarie 7, 2016 om 7:10 nm
Ek raai Mex was miskien iem se naam… dis moontlik iem se bynaam of volks verwysing…soos ‘Kalgat Jan’. Gaan loer hier by my fb (bakkiesboek) oor die mooiste reën video…https://www.facebook.com/daniel.bezuidenhout1
Februarie 8, 2016 om 7:47 nm
Ek het gaan loer,maar sien geen video.Ek moet seker eers jou vriend wees.Sal vra of ek kan…😌
Februarie 6, 2016 om 4:05 nm
Baie baie mooi, die omgewing en jou fotos. Ek glo dis ‘n ervaring wat mens nooit sal vergeet nie.
Februarie 6, 2016 om 6:14 nm
Dankie Lewies…ons kan nie genoeg hiervan kry nie.Sulke reise laat mens weer die sin van die lewe en menswees verstaan.
Sjoe dis mooi… is dit daar ook so droog?
Februarie 6, 2016 om 6:21 nm
Dis verskriklik droog,Tina.Toe ons egter Sondag terugry,het dit orals begin reën.Meeste van hierdie woestynwêreld kry egter nie baie reën per jaar nie.
Februarie 6, 2016 om 6:27 nm
Ag ek is bly …
Februarie 6, 2016 om 6:43 nm
Wat een mooie beelden en wat vind ik het fijn dat jullie zo’n mooie reis hebben gemaakt.
Februarie 7, 2016 om 5:10 vm
Februarie 7, 2016 om 2:31 vm
Ai Dina, daardie ooptes kan net goed wees vir die siel!
Ek sien so uit na die ander fotos wat jy vir ons bymekaar gemaak het!
Februarie 7, 2016 om 5:08 vm
Dit is daar waar mens weer jouself vind,Dries.Eendag moet julle dit ook doen.Dis ‘n moet vir natuurliefhebbers.
Februarie 8, 2016 om 1:08 vm
Dis beslis op ons “bucket list”!
Februarie 8, 2016 om 7:13 vm
Pragtig Perdebytjie. SJoe ek wens ek kan eendag Namibië se vlaktes ook gaan verken
Februarie 8, 2016 om 10:10 vm
Ek sal jou neem na asemrowende plekke…jy sal nie woorde vind om dit te beskryf nie!
Februarie 8, 2016 om 11:12 vm
Ooeeeee ek kry sommer wanderlust
Februarie 8, 2016 om 9:19 vm
Ai, daardie foto van die wit sandpad wat na verre horisonne lei…
Februarie 8, 2016 om 11:35 vm
Ek wonder oor die kruis, so stil en eensaam. Dis iemand se seer wat daar lê.
Februarie 8, 2016 om 12:17 nm
Ja en dis so ver van alles,maar darem met ‘n asemrowende uitsig.
Februarie 8, 2016 om 5:38 nm
Februarie 9, 2016 om 12:17 nm
Pragtig! Die kruis laat my wonder
Februarie 9, 2016 om 12:53 nm
Ek wonder ook…dis ‘n redelike vars kruis en die datum is verlede Januarie.Miskien iemand wat in ‘n ongeluk dood is.Dis altyd so hartseer om op sulke verlate plekke kruise te kry.Dan wonder mens oor die eensame sterwensuur van die persoon.